Mreža društveno-kulturnih centara
<s>Mreža društveno-kulturnih centara (skraćeno DKC-HR ili Mreža DKC-HR) je nacionalna mreža platformi, udruga i saveza udruga u Republici Hrvatskoj koje zagovaraju za društveno-kulturne centre kao ustanove kojima zajedno upravlja civilno društvo i javni sektor.</s><s>DKC-i lokalnoj zajednici pružaju veći osjećaj pripadnosti i solidarnosti te su često nekonvencionalna mjesta susreta, druženja, ali i produkcije, prezentacije, edukacije, savjetovanja i informiranja.</s>

<s>Povijest 
Mreža društveno-kulturnih centara osnovana je 28. svibnja 2020. godine u Zagrebu.</s><s>Osnovana je na inicijativu devet članica (udruga, saveza udruga i platformi) koje suupravljaju postojećim društveno-kulturnim centrima u Hrvatskoj po načelu sudioničkog upravljanja i razvijaju modele civilno-javnih partnerstava u kulturi.</s><s>Članice Mreže DKC-a su nakon višegodišnjih napora u desetak gradova u Hrvatskoj odlučile osnovati nacionalnu mrežu iz potrebe za jačanjem uloge društveno-kulturnih centara.</s>

<s>Jedan od prvih uzora za društveno-kulturne centre u Hrvatskoj je POGON – Zagrebački centar za nezavisnu kulturu i mlade koji je osnovan 2008. godine, a model te javne neprofitne ustanove postavio je primjeren okvir i za osnivanje društveno-kulturnih centara i u drugim gradovima.</s>

<s>Savez udruga Klubtura je 23. rujna 2020. godine, na koncu projekta “DKC-HR: Mreža društveno-kulturnih centara”, organizirao konferenciju sa predstavljanjem rezultata projekta i panelima o praksama sudioničkog upravljanja i civilno-javnog partnerstva u DKC-ima u Hrvatskoj i regiji.</s>

<s>Osnivači 
Osnivači Mreže DKC-a su: Art radionica Lazareti iz Dubrovnika, Forum udruga nezavisne kulture – FUNK iz Koprivnice, Platforma Doma mladih iz Splita, Platforma Hvar s Hvara, Savez udruga KAoperativa iz Karlovca, Savez udruga Klubtura iz Zagreba, Savez udruga Molekula iz Rijeke, Savez udruga Operacija Grad iz Zagreba te Savez udruga Rojca iz Pule.</s>

<s>Ustroj 
Mreža DKC-a ima Skupštinu te Upravni odbor.</s><s>Skupština je najviše tijelo upravljanja udrugom.</s><s>Upravni odbor ima 5 članova/ica.</s><s>Na čelu udruge je predsjednik/ca.</s><s>Sjedište udruge je u Zagrebu, na adresi Baruna Trenka 11.</s><s>Predsjednica Mreže DKC-a je Mirela Travar iz Saveza udruga Operacija Grad.</s>

<s>Izvori</s>

<s>Vanjske poveznice</s>

<s>Mrežna stranica Mreže društveno-kulturnih centara</s>

<s>Hrvatske udruge
Nezavisna kultura u Hrvatskoj
Mrežne organizacije</s>

